Source: https://www.riigiteataja.ee/akt/405062018003
Timestamp: 2019-11-19 09:40:22+00:00
Document Index: 6270430

Matched Legal Cases: ['§ 3', '§ 5', '§ 6', '§ 8', '§ 27', '§ 2', '§ 2', '§ 3', '§ 5', '§ 6', '§ 8', '§ 12']

Õpilase kooli vastuvõtmise üldised tingimused ja kord ning koolist väljaarvamise kord Rõuge vallas – Riigi Teataja
Õpilase kooli vastuvõtmise üldised tingimused ja kord ning koolist väljaarvamise kord Rõuge vallas
Õpilase kooli vastuvõtmise üldised tingimused ja kord ning koolist väljaarvamise kord Rõuge vallas - sisukord
§ 3 Õpilase koolist väljaarvamine
§ 5 Vastuvõtmisel esitatavad nõuded ja muud vastuvõtmisel tähtsust omavad asjaolud
§ 6 Vastuvõtmisest või sellest keeldumisest teavitamise kord
§ 8 Kooli vastuvõtu tingimuste ja korra avalikustamine
RT IV, 05.06.2018, 3
Vastu võetud 22.05.2018 nr 13
Määrus kehtestatakse põhikooli- ja gümnaasiumiseaduse § 27 lõike 5 ning haridus- ja teadusministri 19.08.2019 määruse nr 43 "Õpilase kooli vastuvõtmise üldised tingimused ja kord ning koolist väljaarvamise kord" alusel.
Käesoleva määrusega sätestatakse õpilase Rõuge valla munitsipaalkoolidesse (edaspidi kool) vastuvõtmise üldised tingimused ning koolist väljaarvamise kord.
(1) Kooli vastuvõtmiseks esitab õpilase lapsevanem kirjaliku avalduse, millele lisab:
1) sisseastuja isikut tõendava dokumendi, selle puudumisel õpilase sünnitunnistuse koopia;
2) vanema isikut tõendava dokumendi kinnitatud koopia;
3) ametlikult kinnitatud väljavõtte õpilase tervisekaardist (selle olemasolul);
4) dokumendifoto;
5) koolivalmiduskaardi (selle olemasolul).
(2) Kooli vastuvõtmise avalduse (edaspidi avaldus) vormi kehtestab vallavalitsus. Avaldus 1. klassi vastuvõtmiseks esitatakse õppeaastale eelneva aasta 1. novembriks kooli kantseleisse. Avalduse juurde kuuluvad lisad esitatakse 10. juuniks enne algavat õppeaastat. Avalduse vorm on kättesaadav kooli kantseleis ja kooli kodulehel.
(3) Esimesse klassi võetakse õpilased, kes on saanud jooksva aasta 1. oktoobriks 7 aastaseks. Lapsevanema soovil võetakse esimesse klassi vastu õpilasi, kes jooksva aasta 30. aprilliks on saanud 6-aastaseks, kui nõustamiskomisjon või lasteasutus, kus laps käib, on hinnanud lapse koolivalmidust ja soovitanud kooli õppima asumist ning vanem on teavitanud kooli õppima asumise soovist enne jooksva aasta 1. maid.
(4) Koolikohustuslik isik, kes oma terviseseisundist või individuaalsest arengust tulenevalt ei ole koolikohustuslikku ikka jõudes saavutanud õpingute alustamiseks vajalikku koolivalmidust, võib põhikooli ja gümnaasiumi seaduse §-s 47 nimetatud koolivälise nõustamismeeskonna soovitusel asuda koolikohustust täitma ühe õppeaasta võrra hiljem.
(5) 2.–9. klassi vastuvõtmiseks õppeaasta eel esitab lapsevanem järgmised dokumendid:
1) § 2 lg 1 nõutud dokumendid;
2) ametlikult kinnitatud väljavõtte õpilasraamatust, paberkandjal või elektroonselt;
3) direktori allkirjaga ja pitseriga kinnitatud eelmise õppeaasta klassitunnistuse, paberkandjal või elektroonselt.
(6) 1.–9. klassi vastuvõtmiseks õppeaasta sees esitab lapsevanem järgmised dokumendid:
1) § 2 lg 1 ja lg 6 nõutud dokumendid;
2) direktori allkirja ja kooli pitseriga kinnitatud õppeveerandi hinnetelehe paberkandjal või elektroonselt;
3) ametlikult kinnitatud klassitunnistuse paberkandjal või elektroonselt.
(7) Õpilane, kes on eelnevad õpingud läbinud välisriigis, lisab avaldusele välisriigi õppeasutuses omandatud haridust või läbitud õpet tõendava dokumendi või selle ametlikult kinnitatud ärakirja.
§ 3. Õpilase koolist väljaarvamine
(1) Enne kooli lõpetamist õpilase koolist väljaarvamisel väljastab kool vanemale avalduse alusel:
(2) Kool võib dokumente esitada ka elektroonselt.
(3) Õpilase koolist väljaarvamisel seoses kooli lõpetamisega väljastab kool õpilasele tunnistuse ning väljavõtte õpilase tervisekaardist.
§ 5. Vastuvõtmisel esitatavad nõuded ja muud vastuvõtmisel tähtsust omavad asjaolud
(1) Kooli võetakse vastu kõik kooli teeninduspiirkonna koolikohustuslikud õpilased. Vabade kohtade olemasolul võetakse kooli vastu ka teiste piirkondade koolikohustuslikke õpilasi.
(2) Eelistatud järjekorras võetakse vastu õpilased:
1) kellele vastav kool on Eesti rahvastikuregistri andmete alusel elukohale lähim või on elukohast kooli korraldatud koolitransport;
2) kelle sama pere laps õpib vastavas koolis.
(3) Võimaluse korral arvestatakse lapsevanema soove ja muid erisusi.
(4) Lapsevanem on kohustatud tutvuma kooli kodukorraga.
§ 6. Vastuvõtmisest või sellest keeldumisest teavitamise kord
Õpilase kooli vastuvõtmise või sellest keeldumise otsustab kooli direktor käskkirjaga.
Otsusega mittenõustumisel on sisseastujal õigus pöörduda otsuse vaidlustamiseks kirjaliku avaldusega kooli direktori või vallavalitsuse poole otsuse uuesti läbivaatamiseks kolme tööpäeva jooksul otsusest teadasaamisest.
§ 8. Kooli vastuvõtu tingimuste ja korra avalikustamine
(1) Kool avalikustab kooli vastuvõtu tingimused ja korra kooli kodulehel.
(2) Kooli vastuvõtu tingimusi ja korda muudetakse kooli direktori või hoolekogu ettepanekute alusel.
Varstu Vallavolikogu 14.12.2010 määruse nr 16 „Munitsipaalkoolide hoolekogude moodustamise kord ja töökord“ § 12 lg 7 tunnistatakse kehtetuks.